
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1072 

14 Αυγούστου 2002 


ΑΠΟΦΑΣΕΙ Σ 

Αριθ. 278187 

Εφαρμογή του καθεστώτος της συμπληρωματικής ει¬ 
σφοράς στον τομέα του γάλακτος και των γαλακτοκο¬ 
μικών προϊόντων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη, 

1. Τις διατάξεις: 

α) του Άρθρου 22 παρ.3 του ν. 992/1979 "περί οργανώ- 
σεως των διοικητικών υπηρεσιών δια την εφαρμογήν της 
Συνθήκης Προσχωρήσεως της Ελλάδας εις τας Ευρω¬ 
παϊκός Κοινότητας και ρυθμίσεως συναφών σχετικών θε¬ 
σμικών και οργανωτικών θεμάτων" (Α280). 

β) του Άρθρου 1 παρ. 1, 2 & 3 του ν. 1338/1983 "Εφαρ¬ 
μογή του Κοινοτικού Δικαίου" (Α34), όπως τροποποιήθη¬ 
κε από το Άρθρο 6 του ν. 1440/1984 "Συμμετοχή της Ελ¬ 
λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και Χά- 
λυβος καιτου Οργανισμού Εφοδιασμού ΕυΒΑΤΟΜ" (Α70) 
και το Άρθρο 65 του ν. 1892/1990 "για τον εκσυγχρονισμό 
και την ανάπτυξη και άλλες διατάξεις" (Α101). 

γ) του Άρθρου 29Ατου ν. 1558/1985 "Κυβέρνηση και κυ¬ 
βερνητικά όργανα" (Α137), όπως το άρθρο 29Α προστέ¬ 
θηκε, με το άρθρο 27 του ν. 2081/1992 "Ρύθμιση του Θε¬ 
σμού και Επιμελητηρίων, τροποποίηση διατάξεων του ν. 
1712/1987 για τον εκσυγχρονισμό των επαγγελματικών 
οργανώσεων και εμπόρων, βιοτεχνών και λοιπών επαγ- 
γελματιών και άλλες διατάξεις" (Α154) καιτροποποιήθηκε 
με την παρ. 2α του Άρθρου 1 του ν. 2469/1997"Περιορι- 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις" (Α38). 

δ) του Άρθρου 94 του ν. 2127/1993 "Εναρμόνιση προς το 
Κοινοτικό Δίκαιο του φορολογικού καθεστώτος των πε¬ 
τρελαιοειδών προϊόντων, αλκοόλης και αλκοολούχων πο¬ 
τών και βιομηχανοποιημένων καπνών και άλλες διατάξεις 
(Α48) όπως τροποποιήθηκε με το άρθρο 3 του ν. 
2332/1995 "Μητρώο Αγροτών & Αγροτικών Εκμεταλλεύ¬ 
σεων και άλλες διατάξεις" (Α181). 

ε) των άρθρων 13 μέχρι και 29του Ν. 2637/98 "Σύσταση 
Οργανισμού Πληρωμών και Ελέγχου Κοινοτικών Ενισχύ¬ 


σεων Προσανατολισμού και Εγγυήσεων" (ΦΕΚ 200/Α/98) 
όπως τροποποιήθηκαν και συμπληρώθηκαν με το άρθρο 
4 του Ν. 2732/99 (ΦΕΚ 154/Α/99) και το άρθρο 24 του Ν. 
2945/01 (ΦΕΚ Α 223/01) περί "Εθνικό Σύστημα Προστα¬ 
σίας της Αγροτικής Δραστηριότητας και άλλες ρυθμίσεις 
θεμάτων αρμοδιότητας του Υπ. Γεωργίας". 

στ) του 81/2002 ΠΔ "Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών" (Α57). 

2. Τους κανονισμούς, όπως τροποποιούνται και ισχύουν 
κάθε φορά: 

α) 1255/99 (ΕΚ) του Συμβουλίου "περί κοινής οργανώ- 
σεως αγοράς στον τομέα του γάλακτος και των γαλακτο¬ 
κομικών προϊόντων" (I.160/26.6.1999). 

β) 3950/92 (ΕΟΚ) του Συμβουλίου "για τη θέσπιση συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων" (Ι_ 405/31.12.1992) όπως 
τροποποιήθηκε με τον Καν. (ΕΚ) 1256/1999 του Συμβου¬ 
λίου (Ι_ 160/26.6.1999). 

γ) 1663/95 (ΕΚ) της Επιτροπής "περί θέσπισης λεπτομε¬ 
ρειών του Καν. 729/70 του Συμβουλίου όσον αφορά τη 
διαδικασία για την εκκαθάριση των λογαριασμών ΕΓΤΠΕ, 
Τμήμα Εγγυήσεων (ί_ 158/8.7.1995). 

δ) 1392/2001 (ΕΚ) της Επιτροπής για τις λεπτομέρειες 
εφαρμογής του Καν. 3950/92 του Συμβουλίου για τη θέ¬ 
σπιση συμπληρωματικής εισφοράς στον τομέα του γάλα¬ 
κτος και των γαλακτοκομικών προϊόντων (Ε 
187/10.7.2001) 

3 Την υπ’ αριθ. 39958/30-10-2001 Κοινή Απόφαση του 
Πρωθυπουργού & Υπουργού Γεωργίας "Ανάθεση αρμο¬ 
διοτήτων στους Υφυπουργούς Γεωργίας Ευάγγελο Αρ- 
γύρη&Φώτη Χατζημιχάλη" (ΦΕΚΒ 1479/31.10.2001). 

4. Την από 27 /06 /2002 εισήγηση της Δ/νσης Ζωικής 
Παραγωγής & ΑΠΑ του Υπ. Γ εωργίας. 

5. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται τα αναγκαία 
συμπληρωματικά μέτρα, προς εκτέλεση του Καν. (ΕΟΚ) 
3950/92 του Συμβουλίου όπως τροποποιήθηκε με τον 
Καν. 1256/99 καθώς καιτου Καν. (ΕΚ) 1392/2001 της Επι¬ 
τροπής, όπως ισχύουν κάθε φορά, για την εφαρμογή του 

καθεστώτος της συμπληρωματικής εισφοράς στοντομέα απ’ ευθείας πωλήσεων & ανπστρόφως, χωρίς να αλλάζει 
του γάλακτος και των γαλακτοκομικών προϊόντων. η συνολική ατομική του ποσόστωση. 


Άρθρο 2 
Εισφορά 

1. Η συμμετοχή των παραγωγών στην καταβολή της συ¬ 
μπληρωματικής εισφοράς που προβλέπεται στο άρθρο 1 
του Καν.(ΕΟΚ) 3950/92 καθορίζεται, μετά από την ανακα¬ 
τανομή των μη χρησιμοποιηθεισών ατομικών ποσοτήτων 
αναφοράς (ατομικών ποσοστώσεων) σε εθνικό επίπεδο, 
σε συνάρτηση με την υπέρβαση της ατομικής ποσόστω¬ 
σης την οποία διαθέτει κάθε παραγωγός. 

Όταν οι ποσότητες γάλακτος που παραδίδει ένας πα¬ 
ραγωγός στη βιομηχανία / βιοτεχνία συγκέντρωσης ή και 
επεξεργασίας αγελαδινού γάλακτος υπερβαίνουν την 
ατομική του ποσόστωση, τότε η βιομηχανία/βιοτεχνία 
μπορεί να παρακρατεί από τον παραγωγό αυτόν, ποσό 
ίσο μέχρι το 115% της ενδεικτικής τιμής του γάλακτος. 

Σε περίπτωση που έχει γίνει χρήση της ανωτέρω δυνα¬ 
τότητας και προκύψει ποσό επιστροφής για τον παραγω¬ 
γό που έχει γίνει η σχετική παρακράτηση, το ποσό αυτό 
επιστρέφεται στο δικαιούχο παραγωγό προσαυξημένο 
με το αντίστοιχο επιτόκιο που προβλέπεται στην παρ. 3 
του Άρθρου 6 της Κοινής Υπουργικής Απόφασης 
2007892/461/16.6.1998 "περί ανάκτησης αχρεωστήτως ή 
παρανόμως καταβληθέντων ποσών από Εθνικούς πό¬ 
ρους ή πόρους της Ε.Ε." (Β606). 

2. Η βιομηχανία/βιοτεχνία υποχρεούται να εισπράττει 
την εισφορά που καταλογίζεται από τον ΕΑ.Ο.Γ. στον κά¬ 
θε παραγωγό που παραδίδει γάλα σε αυτές και την κατα¬ 
βάλλει, πριντην 1η Σεπτεμβρίου του έτους που έπεταιτης 
λήξεως της γαλακτοκομικής περιόδου για την οποία κα¬ 
ταλογίστηκε η εισφορά, στο λογαριασμό 593349515063 
του κεντρικού καταστήματος της ΑΤΕ. Αντίγραφα των 
αποδεικτικών εγγράφων κατάθεσης της εισφοράς, όπου 
πρέπει να αναγράφονται τα στοιχεία της βιομηχανίας / 
βιοτεχνίας και η αντίστοιχη γαλακτοκομική περίοδος για 
την οποία καταλογίζεται η εισφορά, κοινοποιούνται από 
τις βιομηχανίες / βιοτεχνίες και στον ΕΑ.Ο.Γ. 

Η Δ/νση ΔΗΛΙΖΩ του ΟΠΕΚΕΠΕ το Ιο δεκαήμερο του 
μηνάς Σεπτεμβρίου ενημερώνει τον ΕΑ.Ο.Γ. για τα ποσά 
της εισφοράς που έχουν κατατεθεί και τον αντίστοιχο κα¬ 
τάλογο των βιομηχανιών / βιοτεχνιών που κατέθεσαν αυ¬ 
τά. 

Σε περίπτωση καθυστέρησης καταβολής της εισφοράς 
πέραν της παραπάνω ημερομηνίας, το οφειλόμενο ποσό 
αυτής βεβαιώνεται με μέριμνα του ΕΑ.Ο.Γ. στο οικείο Δη¬ 
μόσιο Ταμείο σε βάρος της βιομηχανίας / βιοτεχνίας και 
επιβαρύνεται με τόκο, το επιτόκιο το οποίο υπολογίζεται 
σύμφωνα με το άρθρο 8 παρ. 2 του Καν. 1392/2001 της 
Επιτροπής. 

3. Κάθε παραγωγός που προτίθεται να παραδώσειτην 
παραγωγή του, κατά την διάρκεια μιας γαλακτοκομικής 
περιόδου ταυτόχρονα σε περισσότερες της μιας βιομη¬ 
χανίες / βιοτεχνίες υποχρεούται, με υπεύθυνη δήλωσή 
του προς τον ΕΑ.Ο.Γ., να δηλώσει το δικαίωμα της ατομι¬ 
κής του ποσόστωσης το οποίο επιθυμεί να συνοδεύει τις 
παραδόσεις του σε αυτές τις βιομηχανίες / βιοτεχνίες. 

Κάθε παραγωγός κατά την διάρκεια μιας γαλακτοκομι¬ 
κής περιόδου, μετά από δεόντως αιτιολογημένη αίτηση 
που υποβάλλει στον ΕΑ.Ο.Γ. μέχρι την 31η Δεκεμβρίου, 
δικαιούται να ζητήσει την μεταφορά της ατομικής του πο¬ 
σόστωσης, από ποσόστωση παραδόσεων σε ποσόστωση 


Άρθρο 3 

Υπολογισμοί ισοδύναμου γάλακτος 

Στα πλαίσια της παρούσας απόφασης και για την εκτέ¬ 
λεση όλων των προβλεπόμενων υπολογισμών λαμβάνε- 
ται υπόψη το γάλα με λιποπεριεκτικότητα 3,61 %. 

Στο ποσοστό αυτό του λίπους θα γίνεται η προσαρμογή 
όλων των παραδιδομένων ή και απ’ ευθείας πωλουμένων 
ποσοτήτων γάλακτος ή και γαλακτοκομικών προϊόντων. 

Για την ανωτέρω προσαρμογή λαμβάνονται υπόψη τα 
όσα ορίζονται στο Άρθρο 4 του Καν. 1392/2001 της Επι¬ 
τροπής σχετικά με τη σύγκριση των περιεκτικοτήτων σε 
λιπαρή ουσία. 

Σε περίπτωση παράδοσης ή απ’ ευθείας πώλησης γα¬ 
λακτοκομικών προϊόντων ισχύουν οι παρακάτω ισοδυνα¬ 
μίες: 


1 κιλό κρέμας γάλακτος 


1 κιλό βουτύρου 

1 κιλό γιαούρτι από γάλα πλήρες 
1 κιλό τυρί μαλακό 
1 κιλό τυρί ημίσκληρο 
1 κιλό τυρί σκληρό 


= (0,263 κιλά γάλακτος χ % λιπα¬ 
ρής ουσίας της κρέμας γάλακτος 
εκφρασμένης σε μάζα 
= 22,5 κιλά γάλακτος. 

= 1 κιλό ισοδύναμου γάλακτος. 

= 7 κιλά ισοδύναμου γάλακτος 
= 9 κιλά ισοδύναμου γάλακτος 
= 10 κιλά ισοδύναμου γάλακτος 


Άρθρο 4 

Έγκριση επιχειρήσεων συγκέντρωσης ή και επεξεργα¬ 
σίας αγελαδινού γάλακτος 

1. Όλες οι επιχειρήσεις συγκέντρωσης ή και επεξεργα¬ 
σίας αγελαδινού γάλακτος, πριν την αγορά οποιοσδήπο¬ 
τε ποσότητας αγελαδινού γάλακτος από τους παραγω¬ 
γούς, θα πρέπει να έχουν τύχει έγκρισης. 

Η έγκριση χορηγείται άπαξ από τον ΕΑ.Ο.Γ., ύστερα 
από αίτηση-δήλωση του ενδιαφερομένου που υποβάλλε¬ 
ται στην Κεντρική Υπηρεσία του ΕΑ.Ο.Γ.. Η αίτηση-δήλω¬ 
ση στην οποία αναφέρεται ο Α.Φ.Μ. της επιχείρησης θα 
πρέπει να συνοδεύεται από τα εξής δικαιολογητικά: 

- Πιστοποιητικό εγγραφής στο οικείο εμπορικό - βιομη¬ 
χανικό επιμελητήριο. 

- Άδεια λειτουργίας των εγκαταστάσεων της επιχείρη¬ 
σης. 

-Υπεύθυνη Δήλωση του Άρθρου 8 του Ν. 1599/86 όπου 
η επιχείρηση θα δηλώνει ότι: 

α) διαθέτει χώρους όπου ο ΕΑ.Ο.Γ. μπορεί να συμβου¬ 
λευτεί τη λογιστική αποθήκης, τα μητρώα και τα άλλα έγ¬ 
γραφα σχετικά με την καταχώρηση των εισκομιζομένων 
ποσοτήτων γάλακτος στην επιχείρηση. 

β) αναλαμβάνει να ενημερώνει τη λογιστική αποθήκης, τα 
μητρώα καιτα άλλα έγγραφα σχετικά με την καταχώρηση των 
εισκομιζομένων ποσοτήτων γάλακτος στην επιχείρηση και 

γ) αναλαμβάνει τη δέσμευση να διαβιβάζει στον ΕΑ.Ο.Γ. 
τις μηνιαίες και τις συνολικές ανά γαλακτοκομικό έτος ει- 
σκομιζόμενες ποσότητες γάλακτος στην επιχείρηση 
όπως ορίζονται στην παρούσα απόφαση. 

Η έγκριση ανακαλείται από τον ΕΑ.Ο.Γ., με την επιφύ¬ 
λαξη των περιπτώσεων της παρ. 4 του Άρθρου 13 του 
Καν. (ΕΚ) 1392/2001 της Επιτροπής, σε περίπτωση κατά 
την οποία η επιχείρηση δεν έχει τηρήσει κατ’ επανάληψη 
μία ή και περισσότερες από τις διατάξεις της παρούσας 
και των Καν. (ΕΟΚ) 3950/92 και Καν. (ΕΚ) 1392/2001 όπως 
ισχύουν κάθε φορά. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


14759 


Μετά από αίτηση της επιχείρησης, που υποβάλλεται 
στον ΕΛ.Ο.Γ., η ανακληθείσα έγκριση επαναχορηγείται, 
μετά την παρέλευση τουλάχιστον έξι μηνών από την ανά¬ 
κλησή της, εφόσον, μετά από έλεγχο των υπηρεσιών του 
ΕΛ.Ο.Γ., διαπιστωθεί ότι έπαψαν πλέον να υφίστανται οι 
λόγοι ανάκλησης της έγκρισης. 

Οι επιχειρήσεις που έχουντύχει έγκρισης πριντη δημο¬ 
σίευση της παρούσας απόφασης, υποχρεούνται να υπο¬ 
βάλλουν συμπληρωματικά δικαιολογητικά σύμφωνα με 
τα ισχύοντα στην παρούσα απόφαση, εντός τριμήνου από 
σχετική ειδοποίηση του ΕΛ.Ο.Γ.. 

2. Οι επιχειρήσεις είναι υπεύθυνες για την λογιστική κα- 
ταχώρηση του συνόλου των ποσοτήτων γάλακτος ή και 
άλλων γαλακτοκομικών προϊόντων που έχουν παραδοθεί 
σε αυτές. Για το σκοπό αυτό θέτουν στη διάθεση των αρ¬ 
μοδίων υπαλλήλων - ελεγκτών του ΕΛ.Ο.Γ., επί τρία του¬ 
λάχιστον έτη, που υπολογίζονται από το τέλος του έτους 
σύνταξης των εγγράφων αυτών, πίνακα των προμηθευ¬ 
τών με τους οποίους συνεργάζονται και οι οποίοι τους 
τροφοδοτούν με γάλα ή και γαλακτοκομικά προϊόντα, την 
ποσότητα του γάλακτος και των γαλακτοκομικών προϊό¬ 
ντων που αποτελούν αντικείμενο παράδοσης ανά μήνα 
από κάθε προμηθευτή καθώς επίσης καιτις δηλώσεις που 
απαιτούνται στην παρ. 1 του Άρθρου 5 της παρούσης. 
Στην περίπτωση κατά την οποία διαπιστώνεται ότι η επι¬ 
χείρηση έχει διαβιβάσει ανακριβή πίνακα υπολογισμών ή 
ανακριβή δήλωση ή δενέχειτηρήσει μιατωνδεσμεύσεών 
της σχετικά με την ενημέρωση των λογιστικών καταχω- 
ρήσεων επιβάλλεται από τον ΕΛ.Ο.Γ. πρόστιμο μέχρι 
10.000 ΕΥΡΩ. Για την επιβολή του προαναφερθέντος 
προστίμου συνεκτιμώνται ο όγκος του εισκομιζόμενου 
γάλακτος στο οποίο αναφέρεται, η σοβαρότητα της πα¬ 
ράβασης και το μέγεθος της επιχείρησης. Από τις παρα¬ 
πάνω κυρώσεις εξαιρούνται οι περιπτώσεις που αναφέ- 
ρονται στο Άρθρο 13 παρ. 4 του Καν. 1392/2001 της Επι¬ 
τροπής, και οι οποίες εξετάζονται από τον ΕΛ.Ο.Γ. τη 
αιτήσει του ενδιαφερομένου. 

3. Ο κατάλογος όλων των εγκεκριμένων επιχειρήσεων 
κοινοποιείται από τον ΕΛ.Ο.Γ. σε όλες τις Δ/νσεις Αγροτι¬ 
κής Ανάπτυξης από τις οποίες οι παραγωγοί οφείλουν να 
πληροφορούνται ότι η συγκεκριμένη επιχείρηση με την 
οποία συναλλάσσονται είναι εγκεκριμένη. 

4. Σε περίπτωση που επιχείρηση παραλαμβάνει αγελα¬ 
δινό γάλα χωρίς να έχει λάβει την παραπάνω έγκριση επι¬ 
βάλλεται σε αυτήν πρόστιμο μέχρι 15 000 ΕΥΡΩ. 

5. Τα πρόστιμα των παραγράφων 2 και 4 του παρόντος 
Άρθρου επιβάλλονται με απόφαση του αρμόδιου Γ ενικού 
Γραμματέα του Υπ. Γεωργίας μετά από πρόταση του 
ΕΛ.Ο.Γ. και εισήγηση της Δ/νσης Ζωικής Παραγωγής & 
ΑΠΑτουΥπ. Γεωργίας. 

Άρθρο 5 

Παραδόσεις - Διαχείριση - Καταλογισμοί 

1. Οι επιχειρήσεις συγκέντρωσης ή και επεξεργασίας 
αγελαδινού γάλακτος υποχρεούνται στο τέλος κάθε μήνα 
και το αργότερο μέχρι το τέλος του επόμενου να δηλώ¬ 
νουν εγγράφως στον ΕΛ.Ο.Γ. την ποσότητα γάλακτος 
που παρέδωσε σ’ αυτές κάθε παραγωγός για το συγκε¬ 
κριμένο μήνα, καθώς και την αντίστοιχη μέση λιποπεριε- 
κτικότητατου μήνα. 

Σε περίπτωση μη τήρησης της παραπάνω υποχρέωσης 
επιβάλλεται πρόστιμο, μέχρι 15 000 ΕΥΡΩ με απόφαση 


του αρμοδίου Γενικού Γραμματέατου Υπ. Γεωργίας μετά 
από πρόταση του ΕΛ.Ο.Γ. και εισήγηση της Δ/νσης Ζωι¬ 
κής Παραγωγής καιΑΠΑτου Υπ. Γεωργίας. 

2. Μετά το τέλος της γαλακτοκομικής περιόδου όλες οι 
βιομηχανίες/βιοτεχνίες υπολογίζουν τις παραδόσεις κά¬ 
θε παραγωγού που πραγματοποίησε την τελευταία του 
παράδοση, κατά τη λήξη της γαλακτοκομικής περιόδου, 
σε αυτές, προσαρμοσμένες σε ισοδύναμο γάλακτος σύμ¬ 
φωνα με τους υπολογισμούς που προβλέπονται στο Άρ¬ 
θρο 3 της παρούσας και τις δηλώνουν στον ΕΛ.Ο.Γ. πριν 
από την 15η Μαΐου που έπεται της λήξης της γαλακτοκο¬ 
μικής περιόδου. 

Εκτός από περίπτωση ανωτέρας βίας, δεόντως διαπι- 
στωθείσας από τον ΕΛ. ΟΓ., σε περίπτωση μη τήρησης της 
προθεσμίας της 15η Μαΐου, ο ΕΛ.Ο.Γ. ενημερώνει τη 
Δ/νση Ζωικής Παραγωγής & ΑΠΑ η οποία εισηγείται στον 
αρμόδιο Γ ενικό Γ ραμματέα του Υπ. Γ εωργίας την έκδοση 
απόφασης για την επιβολή, σε βάρος της βιομηχανίας ή 
βιοτεχνίας των σχετικών προστίμων που προβλέπονται 
στο Άρθρο 5 παρ. 3 του Καν. (ΕΚ) 1392/2001 της Επιτρο¬ 
πής. 

Ο ΕΛ.Ο.Γ. το αργότερο μέχρι την 31η Μαΐου προειδο¬ 
ποιεί εγγράφως, με αποδεικτικό επίδοσης, τις βιομηχα¬ 
νίες / βιοτεχνίες για τα επιπλέον πρόστιμα που θα κλη¬ 
θούν να πληρώσουν εάν δεν υποβάλλουν τις παραπάνω 
δηλώσεις, μέχρι την 1η Ιουλίου. Τα πρόστιμα αυτά είναι 
μέχρι διπλάσιατωνπροστίμωνπου επιβάλλονται για τη μη 
τήρηση της προθεσμίας της 15ης Μαΐου, λαμβάνοντας 
υπόψη τον όγκο του γάλακτος, και τις περιπτώσεις της 
παρ. 4 του Άρθρου 13 του Καν. 1392/01 της Επιτροπής, οι 
οποίες εξετάζονται από τον ΕΛ.Ο.Γ. τη αιτήσει του ενδια¬ 
φερομένου. 

Τα πρόστιμα αυτά επιβάλλονται με απόφαση του αρμο¬ 
δίου Γ ενικού Γ ραμματέα του Υπ. Γ εωργίας μετά από πρό¬ 
ταση του ΕΛ.Ο.Γ. και εισήγηση της Δ/νσης Ζωικής Παρα¬ 
γωγής καιΑΠΑτου Υπ. Γεωργίας. 

3. Ο ΕΛ.Ο.Γ. μετά την παραλαβή όλων των δηλώσεων 
από τις βιομηχανίες / βιοτεχνίες, του συνόλου των ατομι¬ 
κών παραδόσεων γάλακτος των παραγωγών και τον συμ¬ 
ψηφισμό αυτών σε εθνικό επίπεδο, προβαίνει στον κατα¬ 
λογισμό της οφειλόμενης εισφοράς, αναλογικά σε όλους 
τους παραγωγούς που υπερέβησαντην ατομική τους πο¬ 
σόστωση. 

Προς τούτο κοινοποιεί τον κατάλογο των υπόχρεων κα¬ 
ταβολής εισφοράς παραγωγών στις επιχειρήσεις που εί¬ 
ναι υπεύθυνες για την είσπραξη των αντίστοιχων εισφο¬ 
ρών. Υπόχρεες για την είσπραξη της εισφοράς είναι οι 
επιχειρήσεις στις οποίες οι εν λόγω παραγωγοί παρέδι¬ 
δαν γάλα ή και γαλακτοκομικά προϊόντα κατά τη λήξη της 
γαλακτοκομικής περιόδου. Κατάλογος των ως άνω υπό¬ 
χρεων επιχειρήσεων κοινοποιείται από τον ΕΛ.Ο.Γ. στην 
Δ/νση ΔΗΛΙΖΩ του ΟΠΕΚΕΠΕ. 

4. Οι παραγωγοί, που υποχρεούνται στην καταβολή ει¬ 
σφοράς , μπορούν να υποβάλλουν ένσταση στον ΕΛ.Ο.Γ. 
μέχρι την 31 η Ιουλίου που έπεται της λήξης της γαλακτο¬ 
κομικής περιόδου στην οποία αφορά η εν λόγω εισφορά. 

Οι ενστάσεις εξετάζονται από τον ΕΛ.Ο.Γ. ο οποίος και 
αποφαίνεται εντός Δεκαπενθημέρου από την υποβολή 
της ένστασης. 

5. Ο παραγωγός ο όποιος, κατά τη διάρκεια της γαλα¬ 
κτοκομικής περιόδου αλλάζει βιομηχανία / βιοτεχνία πα¬ 
ράδοσης αγελαδινού γάλακτος ή και γαλακτοκομικών 

προϊόντων είναι υποχρεωμένος: α) να δηλώνει στον 
ΕΛ.Ο.Γ. την αλλαγή του αυτή και β) να προσκομίσει, στην 
νέα βιομηχανία / βιοτεχνία, βεβαίωση του ΕΛ.Ο.Γ. για τη 
συνολική ατομική ποσόστωση που κατέχει καθώς και βε¬ 
βαίωση της βιομηχανίας από την οποία απεχώρησε για το 
σύνολο των παραδόσεων γάλακτος που έχει πραγματο¬ 
ποιήσει μέχρι την ημέρα της αλλαγής, άλλως η ποσότητα 
που θα παραδοθεί στην επόμενη βιομηχανία / βιοτεχνία 
θα καταλογίζεται στην καταβολή της εισφοράς. 

Άρθρο 6 

Έλεγχοι παραδόσεων 

1. Κατά τη διάρκεια της γαλακτοκομικής περιόδου ο 
ΕΛ.Ο.Γ. προβαίνει σε επιτόπιο έλεγχο σε αριθμό επιχει¬ 
ρήσεων που αντιπροσωπεύουν τουλάχιστον το 40% της 
συνολικής ποσότητας γάλακτος που έχει δηλωθεί για την 
εν λόγω περίοδο, προκειμένου να διαπιστωθεί η ακρίβεια 
των στοιχείων που δηλώνονται για τις εισκομίσεις γάλα¬ 
κτος από τους παραγωγούς των. 

Ο έλεγχος συνίσταται στην εξέταση όλων των εμπορι¬ 
κών εγγράφων και στοιχείων λογιστικής και ιδιαίτερα του 
ισοζυγίου αγελαδινού γάλακτος προκειμένου να διαπι¬ 
στωθεί κατά πόσον οι επιχειρήσεις τήρησαν τις προβλε- 
πόμενες από τις διατάξεις των σχετικών κοινοτικών κανο¬ 
νισμών και της παρούσας υποχρεώσεις. 

Ο ΕΛ.Ο.Γ. υποχρεούται να συντάσσει αναλυτικές εκθέ¬ 
σεις κάθε τρίμηνο, στις οποίες περιλαμβάνονται τα στοι¬ 
χεία των παραπάνω διενεργηθέντων ελέγχων, αντίγραφα 
των οποίων διαβιβάζονται στη Δ/νση ΔΗΛΙΖΩ του ΟΠΕ- 
ΚΕΠΕ και στη Δ/νση Ζωικής Παραγωγής & ΑΠΑ. Οι έλεγ¬ 
χοι οργανώνονται σύμφωνα με το Άρθρου 12 του Καν. 
(ΕΚ) 1392/2001 της Επιτροπής. 

2. Στον παραγωγό ο οποίος παραδίδει γάλα σε μη εγκε¬ 
κριμένη επιχείρηση ή δεντηρείτις διαδικασίες καιτις υπο¬ 
χρεώσεις, που προβλέπονται στους σχετικούς κοινοτι¬ 
κούς κανονισμούς & στην παρούσα απόφαση, επιβάλλε¬ 
ται με απόφαση του αρμόδιου Γενικού Γραμματέα του 
Υπουργείου Γεωργίας πρόστιμο μέχρι 3000 ΕΥΡΩ μετά 
από πρόταση του ΕΛ.Ο.Γ. και εισήγηση της Διεύθυνσης 
Ζωικής Παραγωγής & ΑΠΑ του Υπουργείου Γεωργίας. 

Στην εγκεκριμένη επιχείρηση η οποία αποδέχεται πα¬ 
ράδοση γάλακτος από φυσικό ή νομικό πρόσωπο που δεν 
είναι παραγωγός αγελαδινού γάλακτος ή που καταχωρεί 
αγελαδινό γάλα ως άλλο είδος γάλακτος (γίδινο, πρό¬ 
βειο, κ.τ.λ.) επιβάλλεται με απόφαση του αρμοδίου Γενι¬ 
κού Γραμματέα του Υπουργείου Γεωργίας, μετά από 
πρόταση του ΕΛ.Ο.Γ. και εισήγηση της Δ/νσης Ζωικής Πα¬ 
ραγωγής & ΑΠΑ του Υπουργείου Γεωργίας πρόστιμο από 
3000 ΕΥΡΩ έως 60000 ΕΥΡΩ, και από τον παραγωγό, 
αφαιρείται η ατομική του ποσόστωση η οποία μεταφέρε- 
ται χωρίς αντιστάθμιση στο Εθνικό Απόθεμα. Προς τούτο, 
ο ΕΛ.Ο.Γ και οι αρμόδιες υπηρεσίες του Υπ. Γεωργίας, 
έχουν πρόσβαση στο Μητρώο της εκμετάλλευσης, που 
τηρείται βάσει του Καν. (ΕΚ) 1760/00 του Συμβουλίου. 

Άρθρο 7 

Απ’ ευθείας πωλήσεις 

1. Ο ΕΛ.Ο.Γ. χορηγεί ατομικές ποσοστώσεις γάλακτος 
ή ισοδύναμου γάλακτος απ’ ευθείας πωλήσεων σε παρα¬ 
γωγούς των περιοχών της χώρας που δεν απαγορεύεται 
παρόμοια διάθεση βάσει των ισχυουσών υγειονομικών 
κλπ. διατάξεων, τις οποίες ακολούθως κοινοποιεί στις κα¬ 
τά τόπους Δ/νσεις Αγροτικής Ανάπτυξης. 


Ο παραγωγός ο οποίος διαθέτει ατομική ποσόστωση 
απ’ ευθείας πωλήσεων είναι υποχρεωμένος να καταχω¬ 
ρεί, σε θεωρημένο από την Δ/νση Αγροτικής Ανάπτυξης 
βιβλίο περιόδου 12 μηνών, τις ημερήσιες και συγκεντρω¬ 
τικά ανά μήνα ποσότητες γάλακτος ή και γαλακτοκομικών 
προϊόντων που πούλησε απ’ ευθείας στην κατανάλωση 
καθώς και τα ονόματα των αγοραστών. 

Επίσης υποχρεούται να τηρεί τουλάχιστον επί τρίμηνο 
μετά τη λήξη της γαλακτοκομικής περιόδου τα προβλε- 
πόμενα από τον κώδικα βιβλίων & στοιχείων παραστατικά 
και να τηρεί, σύμφωνα με τον Καν.(ΕΚ) 1760/2000 του 
Συμβουλίου, μητρώο ζώων της εκμετάλλευσης τα οποία 
χρησιμοποιούνται για γαλακτοπαραγωγή. 

Ένας παραγωγός που διαθέτει ατομική ποσόστωση απ’ 
ευθείας πωλήσεων υποχρεούται να δηλώνει, στις κατά 
τόπους Δ/νσεις Γεωργίας με κοινοποίηση στον ΕΛ.Ο.Γ., 
ένα μήνα πριν τη λήξη της γαλακτοκομικής περιόδου, εάν 
για λόγους ανωτέρας βίας ή για εξαιρετικές περιστάσεις 
δεόντως αιτιολογημένες, δεν πούλησε γάλα κατά τη διάρ¬ 
κεια της εν λόγω περιόδου. 

Με τη λήξη κάθε γαλακτοκομικής περιόδου και πριν τη 
15η Μάίου, οι παραγωγοί υποβάλουν στην οικεία Δ/νση 
Αγροτικής Ανάπτυξης τη δήλωση που προβλέπεται στην 
παρ. 1 του Άρθρου 6 του Καν. (ΕΚ) 1392/2001 της Επι¬ 
τροπής, συνοδευόμενη από το προαναφερθέν βιβλίο. 

Σε περίπτωση μη τήρησης της ως άνω προθεσμίας επι¬ 
βάλλονται οι κυρώσεις της παρ. 3 του Άρθρου 6 του (ΕΚ) 
1392/2001 της Επιτροπής. 

Επιπλέον των παραπάνω χρηματικών κυρώσεων, οι εν 
λόγω παραγωγοί που έχουν υπερβείτην ατομική τους πο¬ 
σόστωση και έχει συγχρόνως σημειωθεί υπέρβαση της 
εθνικής ποσόστωσης δεν μπορούν να επωφεληθούν της 
ενδεχόμενης ανακατανομής των μη χρησιμοποιηθεισών 
ποσοτήτων αναφοράς που προβλέπεται στο Άρθρο 2 
παρ. 1 δεύτερο εδάφιο του Καν. (ΕΟΚ) 3950/92 και στο 
Άρθρο 2 παρ. 1 της παρούσας. 

2. Οι Δ/νσεις Αγροτικής Ανάπτυξης υποχρεούνται να 
γνωρίζουν στον ΕΛ.Ο.Γ τους παραγωγούς οι οποίοι πραγ¬ 
ματοποιούν απ’ ευθείας πωλήσεις γάλακτος ή και γαλα¬ 
κτοκομικών προϊόντων στην περιοχή δικαιοδοσίας τους. 
Προς τούτο, οι Δ/νσεις Αγροτικής Ανάπτυξης καταρτί¬ 
ζουν κατάλογο των παραγωγών που πραγματοποίησαν 
απ’ ευθείας πωλήσεις με τις αντίστοιχες ποσότητες ισο¬ 
δυνάμου γάλακτος που πωλήθηκαν κατά τη διάρκεια του 
γαλακτοκομικού έτους, καθώς και κατάλογο των παρα¬ 
γωγών που δεν προσκόμισαν τη δήλωση και το προανα¬ 
φερθέν βιβλίο μέχρι την 15η Μάίου και τους υποβάλουν 
στον ΕΛ.Ο.Γ. 

Ο ΕΛ.Ο.Γ., με κοινοποίηση στις αντίστοιχες Δ/νσεις 
Αγροτικής Ανάπτυξης, το αργότερο μέχριτην31η Μάίου, 
ενημερώνει εγγράφως τους παραγωγούς, οι οποίοι δεν 
τήρησαν την προθεσμία της 15ης Μάίου, α) για τα πρό¬ 
στιμα που θατους επιβληθούν λόγω καθυστέρησης και β) 
για την απώλεια της ατομικής τους ποσόστωσης, η οποία 
μεταφέρεται χωρίς αντιστάθμιση στο εθνικό απόθεμα, σε 
περίπτωση που δεν προσκομίσουν τη δήλωση καιτο προ¬ 
αναφερθέν βιβλίο μέχρι την 1η Ιουλίου, όπως προβλέπε- 
ται στην παρ. 4, Άρθρο 6 του Καν. 1392/2001 της Επιτρο¬ 
πής. 

Οι εν λόγω παραγωγοί μπορούν να ανακτήσουν την πο¬ 
σότητα αναφοράς που απώλεσαν, λόγω μη τήρησης της 
παραπάνω προθεσμίας (1ης Ιουλίου), εφόσον υποβά¬ 
λουν αίτηση προς τον ΕΛ.Ο.Γ. μέχρι και την 31η Δεκεμ- 

βρίου του ίδιου έτους. Εφόσον η αίτηση γίνει αποδεκτή η 
ανωτέρω ατομική ποσόστωση επανέρχεται στον ενδια¬ 
φερόμενο παραγωγό πριν την 1η Απριλίου που έπεταιτης 
ημερομηνίας υποβολής της αίτησής του, άλλως περιέρ¬ 
χεται οριστικά στο Εθνικό Απόθεμα. 

Οι κυρώσεις των παρ. 1 και 2 επιβάλλονται με απόφαση 
του αρμοδίου Γενικού Γραμματέατου Υπουργείου Γεωρ- 
γίας, μετά από πρόταση του ΕΛ.Ο.Γ. και εισήγηση της 
Δ/νσης Ζωικής Παραγωγής & ΑΠΑ του Υπουργείου Γε¬ 
ωργίας και με επιφύλαξη των περιπτώσεωντης παρ. 5του 
Άρθρου 6 του Καν. 1392/01 της Επιτροπής, οι οποίες εξε¬ 
τάζονται από τον ΕΛ.Ο.Γ. τη αιτήσει του ενδιαφερομένου. 

3. Όταν οι ποσότητες που παραδίδει ή πωλεί απ’ ευθεί¬ 
ας ένας παραγωγός υπερβαίνει την ατομική του ποσό¬ 
στωση και εφ’ όσον προκύπτει υπέρβαση της εθνικής πο¬ 
σόστωσης, ο ΕΛ.Ο.Γ. ανακοινώνει, στους παραγωγούς 
που συνέβαλαν στην υπέρβαση, την ποσότητα υπέρβα¬ 
σης του κάθε παραγωγού και το ποσό της εισφοράς που 
τους αναλογεί προς καταβολή. 

Τα οφειλόμενα ποσά κατατίθενται μέχρι πριν την 1η Σε¬ 
πτεμβρίου του έτους που έπεται της γαλακτοκομικής πε¬ 
ριόδου για την οποία καταλογίσθηκε η εισφορά, στο λο¬ 
γαριασμό 593349515063 του κεντρικού καταστήματος 
της ΑΤΕ. Αντίγραφο του αποδεικτικού εγγράφου κατάθε¬ 
σης της εισφοράς κοινοποιείται στον ΕΛ.Ο.Γ. 

Σε περίπτωση μη τήρησης της ως άνω προθεσμίας τα 
οφειλόμενα ποσά βεβαιώνονται με μέριμνα του ΕΛ.Ο.Γ. 
στα οικεία Δημόσια Ταμεία και επιβαρύνονται, μέχρι την 
απόδοσή τους, με τόκο, το επιτόκιο του οποίου υπολογί¬ 
ζεται σύμφωνα με την παράγραφο 2 του Άρθρου 8 του 
Καν. 1392/01 της Επιτροπής. 

Άρθρο 8 

Έλεγχοι απ’ ευθείας πωλήσεων - Απόθεμα απ’ ευθείας 
πωλήσεων 

1. Κατά τη διάρκεια του γαλακτοκομικού έτους ο 
ΕΛ.Ο.Γ. προβαίνει σε επιτόπιο έλεγχο τουλάχιστον του 
5% των παραγωγών κατόχων ατομικών ποσοστώσεων απ’ 
ευθείας πωλήσεων. 

Οι έλεγχοι συνίστανται στη διασταύρωση των στοιχείων 
του βιβλίου απ’ ευθείας πωλήσεων του παραγωγού που 
αναφέρεται στο άρθρο 7 της παρούσας και των σχετικών 
παραστατικών στοιχείων. 

Για την εκτίμηση των ως άνω στοιχείων λαμβάνονται 
υπόψη ιδίως : η εξέλιξη του ρυθμού παραγωγής στην εκ¬ 
μετάλλευση, ο ζωικός πληθυσμός, οι εποχιακές συνθήκες 
και κάθε εξαιρετική περίσταση που μπορεί να επηρεάσει 
τις απ’ ευθείας πωλήσεις. 

Σε περίπτωση διαπίστωσης υποβολής λανθασμένων 
στοιχείων, επιβάλλονται οι κυρώσεις του τελευταίου εδα¬ 
φίου της παρ. 3 του Άρθρου 6 με απόφαση του αρμοδίου 
Γενικού Γραμματέα του Υπ. Γεωργίας μετά από πρόταση 
του ΕΛ.Ο.Γ. και εισήγηση της Δ/νσης Ζωικής Παραγωγής 
και ΑΠΑ του Υπ. Γεωργίας. 

Ο ΕΛ.Ο.Γ. υποχρεούται να συντάσσει αναλυτικές εκθέ¬ 
σεις ελέγχου ανά τρίμηνο στις οποίες θα περιλαμβάνο¬ 
νται τα στοιχεία των παραπάνω διενεργεθέντων ελέγχων, 
αντίγραφα των οποίων θα διαβιβάζονται στη Δ/νση ΔΗΛΙ- 
ΖΩ του ΟΠΕΚΕΠΕ και στη Δ/νση Ζωικής Παραγωγής και 
ΑΠΑ του Υπ. Γεωργίας. 

2. Η διαχείριση ενδεχόμενου αποθέματος της ποσό¬ 
στωσης απ’ ευθείας πωλήσεων γίνεται σύμφωνα με τα 


προβλεπόμενα στο άρθρο 9 της παρούσας για το απόθε¬ 
μα της ποσόστωσης παραδόσεων. 

Άρθρο 9 

Διαχείριση του εθνικού αποθέματος 

1. Η σύσταση και η διαχείριση του εθνικού αποθέματος 
ποσοστώσεων διενεργείται από τον ΕΛ.Ο.Γ. και κατανέ- 
μεται σύμφωνα με κριτήρια που καθορίζονται με απόφα¬ 
ση του Υπουργού Γεωργίας. 

2. Σε περίπτωση που το προκύπτον εθνικό απόθεμα κρι- 
θεί ως ανεπαρκές για την κάλυψη των διαρθρωτικών ανα¬ 
γκών του τομέα, με απόφαση του Υπουργού Γεωργίας 
τροφοδοτείται το εθνικό απόθεμα μέσω γραμμικής μείω¬ 
σης του συνόλου των ατομικών ποσοστώσεων των δικαι¬ 
ούχων παραγωγών προκείμενου να χορηγηθούν πρόσθε¬ 
τες ή νέες ατομικές ποσοστώσεις σε παραγωγούς που 
καθορίζονται σύμφωνα με αντικειμενικά κριτήρια που θε¬ 
σπίζονται με απόφαση του Υπουργού Γ εωργίας και σε συ¬ 
νεννόηση με την Επιτροπή της Ευρωπαϊκής Ένωσης. 

3. Ατομικές ποσοστώσεις που χορηγούνται από το εθνι¬ 
κό απόθεμα βάσει υλοποίησης σχετικών επενδύσεων στα 
πλαίσια αναπτυξιακών προγραμμάτων, προγραμμάτων 
εξυγίανσης, & άλλης σχετικής νομοθεσίας, δεν μπορούν 
να αποτελέσουν αντικείμενο μεταβίβασης πριν την εκ¬ 
πλήρωση όλων των υποχρεώσεων που έχουν αναληφθεί 
με τα αντίστοιχα σχέδια και σε κάθε περίπτωση όχι πριν 
από την παρέλευση τριών (3) γαλακτοκομικών περιόδων 
από την ολοκλήρωση των εγκεκριμένων σχεδίων. Η ορι¬ 
στικοποίηση της χορηγούμενης από το εθνικό απόθεμα 
ατομικής ποσόστωσης γίνεται με την ολοκλήρωση της 
επένδυσης η οποία επιβεβαιώνεται με την υποβολή στον 
ΕΛ.Ο.Γ. εκ μέρους του ενδιαφερομένου της σχετικής ορι¬ 
στικής έκθεσης της οικείας αρμόδιας Αρχής. Σε αντίθετη 
περίπτωση η ατομική ποσόστωση θα αφαιρείται από τον 
δικαιούχο και θα επιστρέφει χωρίς αντιστάθμιση στο εθνι¬ 
κό απόθεμα και κάθε πράξη μεταβίβασης θεωρείται ως μη 
γενόμενη. 

4. Παραγωγός στον οποίο χορηγήθηκε ατομική ποσό¬ 
στωση από το εθνικό απόθεμα δεν επιτρέπεται να προβεί 
σε μεταβίβαση ατομικής ποσόστωσης πριν την παρέλευ¬ 
ση τριών (3) γαλακτοκομικών περιόδων, αρχής γενομέ- 
νης από τη γαλακτοκομική περίοδο χορήγησής της. Σε 
αντίθετη περίπτωση η ατομική ποσόστωση που του χορη¬ 
γήθηκε από το εθνικό απόθεμα επανέρχεται χωρίς αντι¬ 
στάθμιση στο εθνικό απόθεμα και η σχετική πράξη μετα¬ 
βίβασης που αντιστοιχεί στην ποσότητα του εθνικού απο¬ 
θέματος, θεωρείται ως μη γενόμενη. Εξαιρούνται οι εξής 
περιπτώσεις: 

α) Όταν ο αγοραστής είναι νέος αγρότης, (ν. 2520/97). 

β) Όταν ο μεταβιβάζων υπάγεται στο καθεστώς πρόω¬ 
ρης συνταξιοδότησης και εφόσον η ατομική ποσόστωση 
περιέρχεται σε κατά κύριο επάγγελμα αγρότη. 

γ) Στις περιπτώσεις γονικής παροχής και εφόσον η ατο¬ 
μική ποσόστωση περιέρχεται σε κατά κύριο επάγγελμα 
αγρότη. 

δ) Όταν πρόκειται για μεταβιβάσεις μεταξύ συγγενών 
μέχρι και Β’ βαθμού και εφόσον πρόκειται για διαχωρισμό 
κοινής εκμετάλλευσης. 

5. Παραγωγός που δεν πώλησε γάλα ή και άλλα γαλα¬ 
κτοκομικά προϊόντα για μια γαλακτοκομική περίοδο, η πο¬ 
σότητα αναφοράς που κατείχε περιέρχεται χωρίς αντι¬ 
στάθμιση στο εθνικό απόθεμα, εξαιρουμένων των περί- 

πτώσεων των παραγωγών που βρίσκονται στο στάδιο 
υλοποίησης επενδυτικών σχεδίων ή προγραμμάτων εξυ¬ 
γίανσης του ζωικού κεφαλαίου της εκμετάλλευσής τους 
λόγω επιζωοτιών με τη προσκόμιση των σχετικών παρα¬ 
στατικών και γνωμάτευση του ΕΛ.Ο.Γ.. Ο παραγωγός αυ¬ 
τός μπορεί να ανακτήσει αυτή την ποσότητα αναφοράς, 
εφ’ όσον υποβάλλει αίτηση προς τον ΕΛ.Ο.Γ. μέχρι καιτην 
31η Δεκεμβρίου του επομένου έτους που δεν πραγματο¬ 
ποίησε πωλήσεις και η ανωτέρω ατομική ποσόστωση 
επανέρχεται στον ενδιαφερόμενο παραγωγό πριν την 1η 
Απριλίου που έπεται της ημερομηνίας υποβολής της αί¬ 
τησής του , εφ’ όσον διαπιστώνεται, με επιτόπιο έλεγχο 
από τον ΕΛ.Ο.Γ., η έναρξη γαλακτοπαραγωγής στην εκ¬ 
μετάλλευσή του. 

6. Όταν κατά την διάρκεια μιας δωδεκάμηνης περιόδου 
ένας παραγωγός δεν χρησιμοποίησε, τουλάχιστον το 
70% της ατομικής του ποσόστωσης, η αχρησιμοποίητη 
ατομική ποσόστωση περιέρχεται χωρίς αντιστάθμιση στο 
εθνικό απόθεμα. Από την διάταξη αυτή εξαιρούνται οι πε¬ 
ριπτώσεις ανωτέρας βίας και οι δεόντως αιτιολογημένες 
εξαιρετικές περιπτώσεις περιλαμβανομένων των περι¬ 
πτώσεων υλοποίησης επενδυτικών σχεδίων και προγραμ¬ 
μάτων εξυγίανσης του ζωικού κεφαλαίου της εκμετάλ¬ 
λευσής τους λόγω επιζωοτιών με τη προσκόμιση των σχε¬ 
τικών παραστατικών . Ο παραγωγός αυτός μπορεί να 
ανακτήσει μέχρι το 100% της ατομικής του ποσόστωσης 
που περιήλθε στο εθνικό απόθεμα εφ όσον υποβάλλει αι¬ 
τιολογημένη αίτηση προς τον ΕΛ.Ο.Γ. μέχρι την 31η Δε¬ 
κεμβρίου της επομένης γαλακτοκομικής περιόδου και το 
ποσοστό αυτό ανακατανέμεται σε αυτόν από την γαλα¬ 
κτοκομική περίοδο που έπεται της ημερομηνίας της αίτη¬ 
σης, μετά από επιτόπιο έλεγχο του ΕΛ.Ο.Γ. Οι περιπτώ¬ 
σεις ανωτέρας βίας και οι, δεόντως αιτιολογημένες εξαι¬ 
ρετικές περιπτώσεις αναγνωρίζονται, από τον ΕΛ.Ο.Γ. 

7. Για τις ως άνω περιπτώσεις, το δικαίωμα της επανα- 
χορήγησης μπορεί να ασκηθεί μια μόνον φορά για όλη την 
διάρκεια περιόδου ισχύος του καθεστώτος της συμπλη¬ 
ρωματικής εισφοράς. 

8. Δεν χορηγούνται ατομικές ποσοστώσεις από το εθνι¬ 
κό απόθεμα σε παραγωγούς οι οποίοι τις τελευταίες δυο 
(2) γαλακτοκομικές περιόδους έχουν προβεί σε μεταβί¬ 
βαση μέρους ή όλης της ατομικής τους ποσόστωσης χω¬ 
ρίς να την έχουν ανακτήσει. 

Άρθρο 10 

Παραχώρηση χρήσεως - Μεταβίβαση της ατομικής 
ποσόστωσης 

1. Οι ατομικές ποσοστώσεις, δεν μπορούν να αποτελέ- 
σουν αντικείμενο προσωρινής παραχώρησης . 

2. Μεταβιβάσεις ατομικών ποσοστώσεων μπορούν να 
πραγματοποιούνται σε όλη τη χώρα με ή χωρίς την μετα¬ 
βίβαση των αντίστοιχων εκμεταλλεύσεων. Η μεταβίβαση 
της ατομικής ποσόστωσης διενεργείται με συμβολαιο¬ 
γραφική πράξη, όταν με αυτήν συμμεταβιβάζεται εν όλω 
ή εν μέρει και η εκμετάλλευση και με ιδιωτικό συμφωνη¬ 
τικό, σύμφωνα με το υπόδειγμα του παραρτήματος της 
παρούσας, όταν μεταβιβάζεται μόνο η ατομική ποσόστω¬ 
ση. Στις ανωτέρω περιπτώσεις μεταβίβασης, παρακρα- 
τείται από τον ΕΛ.Ο.Γ. και περιέρχεται χωρίς αντιστάθμι¬ 
ση στο Εθνικό απόθεμα το 5% της ατομικής ποσόστωσης 
που απετέλεσε αντικείμενο μεταβίβασης. 

3. Δε γίνεται η ως άνω παρακράτηση της ατομικής πο¬ 
σόστωσης στις παρακάτω περιπτώσεις μεταβιβάσεων: 


α) Όταν ο αγοραστής είναι νέος αγρότης, (ν. 2520/97) 

β) Όταν ο μεταβιβάζων υπάγεται στο καθεστώς πρόω¬ 
ρης συνταξιοδότησης και εφόσον η ατομική ποσόστωση 
περιέρχεται σε κατά κύριο επάγγελμα αγρότη 

γ) Στις περιπτώσεις γονικής παροχής και εφόσον η ατο¬ 
μική ποσόστωση περιέρχεται σε κατά κύριο επάγγελμα 
αγρότη 

δ) Όταν πρόκειται για μεταβιβάσεις μεταξύ συγγενών 
μέχρι και Β’ βαθμού και εφόσον πρόκειται για διαχωρισμό 
κοινής εκμετάλλευσης. 

4. Στον παραγωγό που αγόρασε ατομική ποσόστωση 
και ο οποίος προβαίνει σε μεταβίβαση αυτής πριν την πα¬ 
ρέλευση δύο(2) γαλακτοκομικών περιόδων, αρχής γενο- 
μένηςτης περιόδου που έγινε κύριος αυτής, παρακρατεί- 
ται και περιέρχεται χωρίς αντιστάθμιση στο Εθνικό από¬ 
θεμα το 15% της ατομικής ποσόστωσης που αποτέλεσε 
αντικείμενο μεταβίβασης, εκτός περιπτώσεων ανωτέρας 
βίας και εξαιρετικών περιπτώσεων δεόντως αιτιολογημέ¬ 
νες οι οποίες αναγνωρίζονται από τον ΕΛ.Ο.Γ. Οι περι¬ 
πτώσεις αυτές δεν εμπίπτουν στις ως άνω εξαιρέσεις μη 
παρακράτησης. 

5. Σε περίπτωση που ο πωλητής κατά τον χρόνο μεταβί¬ 
βασης έχει ήδη κάνει χρήση μέρους του δικαιώματος της 
ατομικής του ποσόστωσης, η πράξη μεταβίβασης για το 
μέρος του δικαιώματος που ήδη έχει γίνει χρήση, ισχύει 
από την γαλακτοκομική περίοδο που έπεται του χρόνου 
σύναψης της μεταβίβασης. 

6. Ορίζεται σαν ελάχιστο όριο οριστικής μεταβίβασης 
ατομικής ποσόστωσης οι 5 τόννοι εκτός εάν το σύνολο 
της ατομικής ποσόστωσης του πωλητή είναι μικρότερο 
των 5 τόννων. 

7. Κάθε πράξη μεταβίβασης της ατομικής ποσόστωσης 
τελεί υπό τον έλεγχο της οικείας Δ/νσης Αγροτικής Ανά¬ 
πτυξης του πωλητή η οποία ελέγχει την αξιοπιστία των 
αναγραφομένων στοιχείων στα δικαιολογητικά έγγραφα 
της μεταβίβασης και ενημερώνει σχετικά τον ΕΛ.Ο.Γ.. 
Στις Νομαρχιακές Αυτοδιοικήσεις όπου ο ΕΛ.ΟΓ. έχει πα¬ 
ραρτήματα (εποπτείες) ο εν λόγω έλεγχος μπορεί να διε- 
νεργείται από αυτές με ενημέρωση της οικείας Δ/νσης 
Αγροτικής Ανάπτυξης. Κάθε πράξη μεταβίβασης θεωρεί¬ 
ται τελεσθείσα εφόσον γίνεται αποδεκτή από τον ΕΛ.Ο.Γ., 
ο οποίος και ενημερώνει τους ενδιαφερομένους. 

8. Οι ως άνω ποσότητες ατομικής ποσόστωσης που πα- 
ρακρατούνται υπέρ του Εθνικού αποθέματος δεν αποτε¬ 
λούν αντικείμενο συμφωνίας κατά τις πράξεις μεταβίβα¬ 
σης αυτών. 

9. Κατά την πράξη μεταβίβασης των ατομικών ποσο¬ 
στώσεων μεταβιβάζονται όλα τα δικαιώματα και οι υπο¬ 
χρεώσεις που απορρέουν από την εφαρμογή της παρού¬ 
σας και των σχετικών κοινοτικών διατάξεων που αφορούν 
στο καθεστώς της συμπληρωματικής εισφοράς στον το¬ 
μέα του γάλακτος και των γαλακτοκομικών προϊόντων. 

Άρθρο 11 
Τ ελικές Διατάξεις 

1. Ο ΕΛΛΗΝΙΚΟΣ ΟΡΓΑΝΙΣΜΟΣ ΓΑΛΑΚΤΟΣ (ΕΛ.ΟΓ.) 
ορίζεται υπεύθυνος για την διαχείριση του καθεστώτος 
της συμπληρωματικής εισφοράς στον τομέα του γάλα¬ 
κτος καιτωνγαλακτοκομικώνπροϊόντων. Προςτούτο,τη¬ 
ρείται από τον ΕΛ.Ο.Γ. μητρώο παραγωγών, κατόχων πο¬ 
σόστωσης. 

Πριν από την 1η Μαρτίου κάθε έτους ο ΕΛ.Ο.Γ. διαβιβά- 

ζει στην Επιτροπή τα στοιχεία της παραγράφου 1 (γ) του 
Άρθρου 15 και πριν από την 1η Σεπτεμβρίου το συμπλη¬ 
ρωμένο ερωτηματολόγιο του παραρτήματος I του Καν 
(ΕΚ) 1392/2001. Τα ανωτέρω κοινοποιούνται στις αρμό¬ 
διες υπηρεσίες του Υπουργείου Γεωργίας. 

Ο ΕΛ.Ο.Γ. λαμβάνει όλα τα αναγκαία μέτρα για την ενη¬ 
μέρωση των παραγωγών και των βιομηχανιών / βιοτε¬ 
χνιών επεξεργασίας γάλακτος για τα μέτρα και τις διατά¬ 
ξεις των σχετικών κανονισμών και της παρούσας και ιδίως 
για τις κυρώσεις που προβλέπονται για τη μη τήρησή 
τους. 

Τα πρόστιμα που προβλέπονται στην παρούσα, εκτός 
εκείνων που αφορούν την συμπληρωματική εισφορά, 
αποτελούν πόρους του ΕΛ.Ο.Γ. και εισπράττονται κατά 
τις διατάξεις του κώδικα Εισπράξεως των Δημοσίων Εσό¬ 
δων σύ μφωνα με την παράγραφο 12 του άρθρου 94 του 
Ν. 2127/93 (Α48), όπως προσετέθη με το άρθρο 3 παρ. 3 
του Ν. 2332/1995 (Α181) και αποδίδονται στο λογαριασμό 
του ΕΛ.Ο.Γ. που τηρείται για το σκοπό αυτό στην Α.Τ.Ε. 

2. Το όλο σύστημα Διαχείρισης του καθεστώτος της συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων, εποπτεύεται από τις αρ¬ 


μόδιες υπηρεσίες του Υπουργείου Γεωργίας και του 
ΟΠΕΚΕΠΕ οι οποίες για το σκοπό αυτό, δύνανται να προ¬ 
βαίνουν και σε σχετικούς επιτόπιους και διοικητικούς 
ελέγχους σε επίπεδο παραγωγού και επιχείρησης. 

3. Εξουσιοδοτείται ο Υπουργός Γεωργίας για τον καθο¬ 
ρισμό των λεπτομερειών εφαρμογής της παρούσας, και 
τη λήψη κάθε αναγκαίου μέτρου για την εφαρμογή της. 

4. Η παρούσα απόφαση ισχύει από τη γαλακτοκομική 
περίοδο 2002/2003. 

Η απόφαση 379167/3-8-2000 (Β 1058) των Υπουργών 
Εθνικής Οικονομίας και Γεωργίας, καθώς και κάθε διάτα¬ 
ξη που αντίκειται στις διατάξεις της παρούσας, καταργεί- 
ται. 

Το συνημμένο παράρτημα, αποτελεί αναπόσπαστο μέ¬ 
ρος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Ο ΥΦΥΠ. ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Φ. ΧΑΤΖΗΜΙΧΑΛΗΣ 


ΙΔΙΩΤΙΚΟ ΣΥΜΦΩΝΗΤΙΚΟ ΜΕΤΑΒΙΒΑΣΗΣ ΑΤΟΜΙΚΗΣ 
ΠΟΣΟΣΤΩΣΗΣ ΑΓΕΛΑΔΙΝΟΥ ΓΑΛΑΚΤΟΣ 


Σήμερα στην Δ/νση Αγροτικής Ανάπτυξης . στις .του μηνός 

. του έτους.ημέρα .μεταξύ των παρακάτω 

συμβαλλομένων: 



ΠΩΛΗΤΗΣ 

ΑΓΟΡΑΣΤΗΣ 

Επώνυμο 



Όνομα 



Όνομα Πατέρα 



Κωδικός ΕΛ.Ο.Γ. 



Αρ.Δελτ.Τ αυτότητας 



Α.Φ.Μ. 



Δ.Ο.Υ. 



Οδός/Αριθμός 



Χωριό/Κοινότητα 



Δήμος/Τ.Κ. 



Τ ηλέφωνο 



Ποσόστωση 



Βιομηχανία Παράδοσης 

Συμφωνήθηκαν τα εξής: 

1. Ο πρώτος των συμβαλλομένων "πωλητής" δήλωσε ότι κατά το τρέχον γαλακτοκομικό έτος, 

δηλαδή από 1-4-200.... έως 31-3-200... είναι κύριος οριστικού δικαιώματος παράδοσης 
ατομικής ποσόστωσης αγελαδινού γάλακτος ίσης με .κιλά και κάτοχος. 

Γ αλακτοπαραγωγικών αγελάδων. 

2. Με το παρόν συμφωνητικό ο "πουλητής" μεταβιβάζει, στον δεύτερο των συμβαλλομένων 

"αγοραστή", χωρίς την αντίστοιχη μεταβίβαση της εκμετάλλευσης το δικαίωμα . κιλών 

της ατομικής του ποσόστωσης μετά την αφαίρεση του προβλεπόμενου, από το άρθρο 10 της 
υπ’αριθμ. 278187/07-08-2002 κοινής Υπουργικής Απόφασης, ποσοστού παρακράτηση 
.(.κιλά) το οποίο και περιέχεται χωρίς αντιστάθμιση στο εθνικό απόθεμα. 

3. Ειδικά για την τρέχουσα γαλακτοκομική χρονιά επειδή ο πωλητής έχει ήδη κάνει χρήση 

μέρους του δικαιώυατος τηο ατουικήτ του ποσήστίιίπτκ- τη Μϊ-τηβιηπΤηιίΓνη Λμτπϊι.ιιιπ 
για την συγκεκριμένη γαλακτοκομική περίοδο αφορά το αχρησιμοποίητο μέρος αυτού 
και συνίσταται σε.κιλά αγελαδινού γάλακτος. 

4. Την ανωτέρω ποσότητα γάλακτος, ο "αγοραστής δικαιούται, από το χρονικό διάστημα ισχύος 
του παρόντος να εμπορεύεται σύμφωνα με τα διαλαμβανόμενα στην παρούσα Υπουργική 
απόφαση και επιβάλλονται σε βάρος αυτού οι κυρώσεις που προβλέπονται από τις κοινοτικές 
και εθνικές διατάξεις για την εφαρμογή του καθεστώτος της συμπληρωματικής εισφοράς στον 
τομέα του αγελαδινού γάλακτος και γαλακτοκομικών προϊόντων. 

5. Τίμημα της ως άνω πώλησης συμφωνείται και ορίζεται στο ποσό των.ε 

6. Δηλώνεται επίσης υπεύθυνα ότι ο αγοραστής είναι / δεν είναι νέος αγρότης σύμφωνα 

με τον Ν.2520/97, ο πωλητής υπάγεται / δεν υπάγεται στο καθεστώς πρόωρης 
συνταξιοδότησης και όσον αφορά την τυχόν συγγένεια των συμβαλλομένων, ο 
αγοραστής είναι.του πωλητή. 

7. Το παρόν συμφωνητικό διέπεται από τις διατάξεις του Καν. (ΕΚ) 1392/2001 όπως ισχύει και 
των σχετικών ισχυουσών εθνικών διατάξεων. 

8. Σε περίπτωση των ανωτέρω συντάχθηκε το παρόν σε έξι (6) όμοια πρωτότυπα, τα οποία αφού 
αναγνώστηκαν, βεβαιώθηκαν και υπογράφησαν, το πρώτο και το δεύτερο, δόθηκαν στα 
συμβαλλόμενα μέρη, τα δε υπόλοιπα δόθηκαν στον "αγοραστή" όπως με αποκλειστική ευθύνη 
του κατατεθούν: στον ΕΛ.Ο.Γ., στη Δ.Ο.Υ. "αγοραστή", στη βιομηχανία γάλακτος που 
παραδίδει γάλα ο "πωλητής" και στη βιομηχανία γάλακτος που παραδίδει γάλα ο αγοραστής". 


Οι Συμβαλλόμενοι 


1 . 


2 . 

(Ονοματεπώνυμα-Υπογραφές) 


Ημερομηνία././. 


Θεωρήθηκε το γνήσιο της υπογραφής 
των συμβαλλομένων 

Ημερομηνία././. 

Ο Δ/ντής Αγροτικής Ανάπτυξης 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















